Albanyà

Albanyà és un municipi de la comarca de l'Alt Empordà, a les Comarques Gironines, a 239 metres d'altitud. Forma part del consorci Salines-Bassegoda i està inclòs al PEIN de l'Alta Garrotxa.

Història 
La zona és habitada des de temps prehistòrics. Ho demostren diferents vestigis arqueològics, com ara el jaciment de la cova de la Pólvora i la tomba megalítica o cista de la Creu de Principi.

En el primer mil·lenni de la nostra era hi varen arribar els àrabs, però no en queda cap rastre. Albanyà apareix documentat per primera vegada -amb el nom dAlbanianum''- el 844, en un diploma del rei franc Carles el Calb a favor de l'abat Dòmnul, que hi va fundar el 820 un dels monestirs benedictins més antics de Catalunya: Sant Pere d'Albanyà, que, a partir del 869, va passar a dependre de Santa Maria d'Arles (Vallespir).

 Geografia 
 Llista de topònims d'Albanyà''' (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).

Economia 
Els camps de conreu de cereals, patates, llegums i farratge, les hortes a la vora de la Muga, la pastura de bestiar i, sobretot, els boscos de roures, d'alzines, de pins i les boixedes van ser activitats econòmiques de la zona. El principal recurs era la producció de carbó vegetal en carboneres, que es venia a les ciutats fins que va aparèixer el gas butà a mitjans del . En aquest moment va començar un important descens de la població, i el consegüent abandonament de masies i veïnats. Actualment s'estan restaurant moltes cases, bé perquè s'hi instal·len neorurals, bé com a segones residències. L'augment del turisme de la natura i d'altres activitats d'oci com la caça o els bolets mantenen indústries del sector de l'hostaleria, com ara restaurants (Cal Tet...), comerços (Cal Music...), i un càmping. També es manté l'explotació del bosc, per vendre'n la llenya. Hi ha alguna activitat agrícola, però la majoria de la gent treballa a Figueres o en altres llocs de la comarca.

Demografia

Llocs d'interès 
 Portal d'Albanyà, porta antiga de la muralla de la població del , declarat Bé cultural d'interès nacional (BCIN).
 Torre de Corsavell, entre el puig de la Plana i la solana de can Nou, declarada BCIN.
 Mas Sobirà, ruïnes de l'antiga masia fortificada a la vall de Ribelles, declarat BCIN.
 Cista de la Creu de Principi, monument megalític.
 Sant Vicenç de Principi, església romànica en ruïnes del .
 Sant Pere d'Albanyà, església parroquial d'estil romànic del . Correspon a l'antic monestir benedictí del , fundat pel monjo Dòmul l'any 844.
 Sant Miquel de Bassegoda, senzilla i elegant església romànica del , restaurada recentment. És d'una sola nau amb volta apuntada i absis semicircular, façana orientada al migdia amb campanar d'espadanya.
 Sant Martí de Corsavell.
 Sant Joan de Baussols, . Abandonada des del 1910, per la caiguda d'uns llamps.
 Sant Feliu de Carbonills, . Cal destacar de l'interior de l'església el terra enllosat, l'ara, el tenant de l'altar, la pica baptismal i les restes de pintures romàniques. D'aquí prové la làpida esculpida del  que hi ha a Sant Pere d'Albanyà.
 Sant Cristòfol dels Horts. Documentada l'any 990.
 Sant Corneli de la Muga o de Ribelles. La nau es troba en ruïnes i l'absis, sencer.
 Sant Bartomeu de Pincaró, segle XII
 Sant Andreu de Lliurona o Llorona, segle XII
 Santuari de la Mare de Déu del Mont. Remodelat el 2002, ofereix servei d'hostatgeria.
 Santuari de la Mare de Déu del Fau, Mare de Déu de les Formigues o de les Alades, . Conserva el retaule neoclàssic.
 Monestir de Sant Llorenç del Mont (o de Sous), . És al pla de Sous, en el faldar de la muntanya del Mont.
 Reserva natural de La Muga-Albanyà neix dins el terme municipal d'Albanyà
 Rutes BTT G-05 Salines-Bassegoda
 Museu Albert Molins.

Entitats culturals i associatives 
 Colla Gegantera d'Albanyà. Compten amb quatre gegants (2 nous: Bassegoda i Muga, 2 vells: sense nom) i un capgròs (Tisa).
 Agrupació de Defensa Forestal (ADF)
 Àrea de caça Bassegoda - Riu Muga
 Comissió de Festes d'Albanyà

Referències

Vegeu també 
 Puig de Bassegoda

Enllaços externs 

 
 Informació de la Generalitat de Catalunya
 Informació de l'Institut d'Estadística de Catalunya

 
Viles closes de l'Empordà